**Ingodisetse eFiling**

Ka moo o ka ingodisang ka teng

Jwalo ka molefalekgetho ya ngodisitsweng o ka ingodisetsa eFiling e o dumellang ho etsa ditefo ho SARS kapa ho kopa setifikeiti se pakahatsang tefo ya lekgetho mmoho le ho fihlella melemo le ditshebeletso tse ding tse fapaneng ka dikanale tsena tsa elektronike.

Ho ingodisetsa ho ba mosebedisi wa eFile:

* Etela websaete ya SARS ya eFiling e leng [www.sars.gov.za](https://www.sars.gov.za/) mme o tobetse hodima REGISTER; kapa
* Rwalla MobiApp mme o thetse REGISTER

Hang ha o se o ingodisitse, o ka kgatha tema tse fapaneng, mohlala:

* O ka ikemela ka bowena ha o ntse o tsamaisa makgetho a hao;
* O ka kgatha tema jwalo ka moemedi ya ngodisitsweng kapa mosebetsi wa khampani;
* O ka kgatha tema jwalo ka moemedi bakeng sa motho e mong:
  + Ditsebi tse Ngodisitsweng tsa Lekgetho
  + Basebetsi wa fuweng matla ho tswa ho setsebi se ngodisitsweng sa lekgetho
  + Moditjhaba ya emetseng khampani kapa motho.

SARS e tla o ananela o le ya lefang ka mokgwa wa elektronike hang feela ha ngodiso ya hao ya eFiling e phethetswe.

Ka nako ya ngodiso, SARS e tla nnetefatsa lesedi le kentsweng ka nako ya motjha wa ngodiso. O tla tsebiswa ka sephetho sa sena ka tsela ya tsebiso ya maemo ngodisong ya hao ya eFiling kapa ka imeile. Ebang ngodiso ya hao e atlehile, o tla romellwa *One Time Pin* (OTP) kanaleng eo o ikgethetseng yona ya dikgokahanyo, hore o tsebe ho phethela ngodiso ya hao. Hang ha o se o kentse OTP ka katleho, ho tla hlahella *eFiling Login Screen*.

Ebang re sa kgone ho phethela ngodiso ya hao ya eFiling hanghang, re ka nna ra kopa lesedi la tlatsetso pele re o ntshetsa OTP.  
  
Ebang ho hlokeha ditokomane tsa tshehetso, ka kopo leba ho [www.sars.gov.za](https://www.sars.gov.za/), tlasa eFiling tobetsa *Login*, kenya username ya hao le password eo o e entseng ka nako ya ngodiso, tobetsa *Home; User* o nto fetela ho *Pending Registration*, ho fumana dintlha tse ding tse mabapi le ho sebetswa ha ngodiso ya hao ya eFiling.  
  
Hang feela ha SARS e netefaditse dintlha tsa hao, o tla tsebiswa ka imeile le ka SMS. Tsebiso ena e tla akaretsa ditaelo tse batsi tse mabapi le ka moo o ka phethelang ngodiso ya hao ka teng.

**Keletso ya bohlokwa:** Na o hloka thuso ya ho hlomathisa ditokomane tsa tshehetso (tse hlokehang)?